ਦੱਖਣੀ ਏਸ਼ੀਆਈ ਵਿਰਾਸਤ ਮਹੀਨਾ
ਸਾਊਥ ਏਸ਼ੀਅਨ ਹੈਰੀਟੇਜ ਮੰਥ, ਦੱਖਣੀ ਏਸ਼ੀਆਈ ਡਾਇਸਪੋਰਾ (ਪ੍ਰਵਾਸੀ ਬਰਾਦਰੀ) ਵਿੱਚ ਭਾਰਤ, ਪਾਕਿਸਤਾਨ, ਅਫਗਾਨਿਸਤਾਨ, ਬੰਗਲਾਦੇਸ਼, ਸ਼੍ਰੀਲੰਕਾ, ਨੇਪਾਲ, ਭੂਟਾਨ ਅਤੇ ਮਾਲਦੀਵ ਦੇ ਦੱਖਣੀ ਏਸ਼ੀਆਈ ਦੇਸ਼ਾਂ ਵਿੱਚ ਜੜ੍ਹਾਂ ਵਾਲੇ ਲੋਕਾਂ ਦੀ ਵਿਰਾਸਤ ਨੂੰ ਮਨਾਉਣ ਲਈ ਮਹੀਨਾ ਹੈ।

ਸਾਊਥ ਏਸ਼ੀਅਨ ਹੈਰੀਟੇਜ ਮਹੀਨੇ ਦੇ ਸਹਿ-ਸੰਸਥਾਪਕ ਜਸਵੀਰ ਸਿੰਘ ਅਤੇ ਡਾ: ਬਿਨੀਤਾ ਕੇਨ ਹਨ, ਅਤੇ ਸੰਸਥਾਪਕ ਸਰਪ੍ਰਸਤ ਅਨੀਤਾ ਰਾਣੀ ਹੈ।

ਯੂਨਾਇਟਡ ਕਿੰਗਡਮ ਵਿੱਚ ਦੱਖਣੀ ਏਸ਼ੀਆਈ ਵਿਰਾਸਤ ਮਹੀਨਾ 
ਦੱਖਣੀ ਏਸ਼ੀਆਈ ਵਿਰਾਸਤ ਮਹੀਨਾ 18 ਜੁਲਾਈ - 17 ਅਗਸਤ ਤੱਕ ਚੱਲਦਾ ਹੈ ਅਤੇ ਦੱਖਣੀ ਏਸ਼ੀਆਈ ਸੱਭਿਆਚਾਰਾਂ, ਇਤਿਹਾਸਾਂ, ਵਿਸ਼ੇਸ਼ ਤੌਰ 'ਤੇ ਬਰਤਾਨਵੀ ਅਤੇ ਦੱਖਣੀ ਏਸ਼ੀਆਈ ਭਾਈਚਾਰਿਆਂ ਦੇ ਦਰਮਿਆਨ ਜੁੜੇ ਇਤਿਹਾਸ ਅਤੇ ਪੂਰੇ ਯੂਨਾਇਟਡ ਕਿੰਗਡਮ ਵਿੱਚ ਦੱਖਣੀ ਏਸ਼ੀਆਈ ਸੱਭਿਆਚਾਰ ਦੀ ਮੌਜੂਦਗੀ ਨੂੰ ਯਾਦ ਕਰਨ, ਚਿੰਨ੍ਹਿਤ ਕਰਨ ਅਤੇ ਮਨਾਉਣ ਦਾ ਉਦੇਸ਼  ਰੱਖਦਾ ਹੈ। 

ਦੀਗਰ ਯਾਦਗਾਰੀ ਮਹੀਨਿਆਂ ਤੋਂ ਵੱਖਰਾ, ਇਹ ਯਾਦਗਾਰੀ ਦੋ ਕੈਲੰਡਰੀ ਮਹੀਨਿਆਂ (ਜੁਲਾਈ ਅਤੇ ਅਗਸਤ) ਵਿੱਚ ਹੁੰਦੀ ਹੈ। ਇਸਦਾ ਕਾਰਨ ਇਹ ਹੈ ਕਿ ਇਹ ਭਾਰਤੀ ਉਪਮਹਾਂਦੀਪ ਦੀਆਂ ਸੂਰਜੀ ਜੰਤਰੀਆਂ ਦੀਆਂ ਪਰੰਪਰਾਵਾਂ ਦਾ ਸਤਿਕਾਰ ਕਰਦਾ ਹੈ ਅਤੇ 18 ਜੁਲਾਈ - 17 ਅਗਸਤ ਵਿੱਚ ਕਈ ਮਹੱਤਵਪੂਰਨ ਮਿਤੀਆਂ ਸ਼ਾਮਲ ਹਨ:

 18 ਜੁਲਾਈ: 1947 ਦੇ ਭਾਰਤੀ ਸੁਤੰਤਰਤਾ ਐਕਟ ਨੂੰ ਮਨਜ਼ੂਰੀ ਮਿਲੀ

 26 ਜੁਲਾਈ: ਮਾਲਦੀਵ ਦਾ ਸੁਤੰਤਰਤਾ ਦਿਵਸ

 8 ਅਗਸਤ: ਭੂਟਾਨ ਦਾ ਸੁਤੰਤਰਤਾ ਦਿਵਸ

 14 ਅਗਸਤ: ਪਾਕਿਸਤਾਨ ਦਾ ਸੁਤੰਤਰਤਾ ਦਿਵਸ

 15 ਅਗਸਤ: ਹਿੰਦੂਸਤਾਨ ਦਾ ਸੁਤੰਤਰਤਾ ਦਿਵਸ

 17 ਅਗਸਤ: ਵੰਡ ਯਾਦਗਾਰੀ ਦਿਵਸ ਜਾਂ ਉਹ ਮਿਤੀ ਜੋ ਰੈੱਡਕਲਿਫ ਲਾਈਨ 1947 ਵਿੱਚ ਪ੍ਰਕਾਸ਼ਿਤ ਕੀਤੀ ਗਈ ਸੀ, ਇਹ ਨਿਰਧਾਰਤ ਕਰਦੀ ਹੈ ਕਿ ਹਿੰਦੂਸਤਾਨ, ਪੱਛਮੀ ਪਾਕਿਸਤਾਨ ਅਤੇ ਪੂਰਬੀ ਪਾਕਿਸਤਾਨ (ਹੁਣ ਬੰਗਲਾਦੇਸ਼) ਵਿਚਕਾਰ ਸਰਹੱਦ ਕਿੱਥੇ ਹੋਵੇਗੀ।

ਇਹ ਮਹੀਨਾ ਭਾਰਤੀ ਮਹੀਨੇ ਸਾਵਣ ਨਾਲ ਵੀ ਲਗਭਗ ਮੇਲ ਖਾਂਦਾ ਹੈ, ਜਿੜ੍ਹਾ ਕਿ ਮਾਨਸੂਨ ਦਾ ਮੁੱਖ ਮਹੀਨਾ ਹੁੰਦਾ ਹੈ ਅਤੇ ਜਦੋਂ ਖੇਤਰ ਦੇ ਨਿਵਾਸ ਸਥਾਨਾਂ ਦਾ ਨਵੀਨੀਕਰਨ ਹੁੰਦਾ ਹੈ।

ਹਵਾਲੇ

ਬਾਹਰੀ ਲਿੰਕ 

 ਦੱਖਣੀ ਏਸ਼ੀਆਈ ਵਿਰਾਸਤੀ ਮਹੀਨਾ ਯੂ.ਕੇ
 ਸਾਊਥ ਏਸ਼ੀਅਨ ਹੈਰੀਟੇਜ ਐਕਟ, 2001
 ਸਾਊਥ ਏਸ਼ੀਅਨ ਹੈਰੀਟੇਜ ਫਾਊਂਡੇਸ਼ਨ (2009 ਤੋਂ ਸਰਗਰਮ)

ਦੱਖਣੀ ਏਸ਼ੀਆ